
Cím nélkül

Pályamunkámban a térbeliséget érzékeltető színfoltos felületek és az arra épülő, de nem szervesen hozzákapcsolódó határozott, síkszerű vonalvezetés ellentétekre épülő egységét kívántam megjeleníteni. Az akvarellhatású technikával kialakított áttetsző felületek esetlegességét a határozott körvonalak elkülönített elemekre tagolják, miközben egymásból is kimetszenek részeket, tovább alakítva a teret. A négyzetek, valamint az emberalakok fázishelyzeteiben kapcsolat van, két párhuzamos ívet rajzolnak ki, ugyanakkor két kör alakzatot sejtetnek. A cím nélküliség a folyamatra és nem a végeredményre utal. Az alcímben megfogalmazott ‘Metszet’ a találkozási pontoknál létrejövő alakzatokra, valamint egy állapot többoldalú megragadására utal. A metszet az időbeliség dimenziójában a tükörszerűen megsokszorozott formák, a különböző helyzetek, nézetek egyidejű láttatása és egyfajta pillanatkép.



